**Gemel Smith** (s. 16. huhtikuuta 1994 Toronto, Ontario, Kanada) on kanadalainen jääkiekkoilija, joka pelaa KHL joukkue Dynamo Minskissä. Gemelin veli Givani on myös ammattilaisjääkiekkoilija.

Ura
---

Smith varattiin 120. pelaajana Owen Sound Attackiin vuoden 2010 varaustilaisuudessa. Hän siirtyi joukkueeseen seuraavaksi kaudeksi. Tulokaskaudellaan hän teki 66 ottelussa kahdeksan maalia sekä kahdeksan syöttöpistettä. 21 pudotuspeliottelussa hän teki yhden maalin sekä kaksi syöttöpistettä. Kauden 2011–2012 aikana Smith edusti Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa viisi tehopistettä Kanadan sijoittuessa pronssille. Kesällä Dallas Stars valitsi Smithin 104. pelaajana NHL:n varaustilaisuudessa.

Smith aloitti kauden 2013–2014 Owen Soundissa, josta hänet tammikuussa 2014 kaupattiin London Knightsiin. Yhteensä hän pelasi molemmissa joukkueissa 69 runkosarjaottelua, joissa teki 37 maalia sekä 38 syöttöpistettä eli yhteensä 75 tehopistettä. Knightsin yhdeksässä pudotuspeliottelussa Smith teki tehot 3+9=12.

Kauden jälkeen Smith solmi kolmivuotisen tulokassopimuksen hänet varanneen Dallas Starsin kanssa. Tulokaskautensa organisaatiossa Smith pelasi AHL-farmiseura Texas Starsissa. Ensimmäisellä ammattilaiskaudellaan hän pelasi 68 ottelua tehoin 10+17=27. Kaudella 2015–2016 Smith pelasi 65 AHL-ottelun lisäksi neljä peliä lainalla ECHL-joukkue Idaho Steelheadsissa.

Lokakuussa 2016 loukkaantumisista kärsinyt Dallas nosti Smithin ensimmäisen kerran NHL-kokoonpanoon. Hän teki debyyttinsä Dallasin paidassa 3–0 -tappioon päättyneessä ottelussa Columbus Blue Jacketsia vastaan. Smith sai ottelussa jääaikaa 8.39 minuuttia. Ensimmäiset kaksi NHL-maaliansa Smith teki 6. marraskuuta ottelussa Chicago Blackhawksia vastaan. Yhteensä kauden 2016–2017 aikana Smith pelasi 17 NHL-ottelua tehoin 3+3=6. AHL:ssä hän pelasi 53 ottelua tehden tehot 12+21=33.

Heinäkuussa 2017 Dallas ja Smith solmivat yhden kauden mittaisen kaksisuuntaisen jatkosopimuksen. Kaudella 2017-2018 Smith teki pelaamissaan 46 runkosarjaottelussa tehot 6+5=11. Kauden jälkeen Smith teki yksivuotisen jatkosopimuksen. Smith ehti pelata vain 14 ottelua kaudella 2018-2019 ennen kuin joulukuussa Boston Bruins poimi hänet Waivers-listalta. Bruinsissa hän pelasi vain kolme NHL-ottelua. Suurimman osan kaudesta Smith pelasi AHL-yhteistyöseura Providence Bruinsissa, jossa hän oli joukkueen sisäisen pistepörssin toinen 21 ottelua enemmän pelanneen Jordan Szwarzin jälkeen.

Smith ei jatkanut loppukauden jälkeen Bruinsissa vaan siirtyi Tampa Bay Lightningiin yksivuotisella sopimuksella. Suurimman osan kaudesta Smith pelasi AHL:ssä Syracuse Crunchissa. Hän pelasi kolme NHL-ottelua, joissa onnistui tekemään yhden maalin. Ennen seuraavan kauden alkua hän solmi Lightningin kanssa yhden vuoden mittaisen kaksisuuntaisen sopimuksen. Koronaviruspandemian vuoksi lyhennettynä pelatulla kaudella 2020-2021 Smith edusti Lightningia viidessä NHL-ottelussa saaden kolme syöttöpistettä.

Heinäkuussa 2021 Smith teki Tampa Bay Lightningin kanssa kaksivuotisen jatkosopimuksen. Tammikuussa 2022 Lightning asetti Smithin waiwers-listalle josta Detroit Red Wings poimi hänet joukkueeseensa. Smith pääsi Red Wingsissä pelaamaan ensimmäistä kertaa samassa joukkueessa veljensä Givani Smithin kanssa. He olivat samassa ketjussa ottelussa Minnesota Wildia vastaan 15. helmikuuta. Viisi päivää myöhemmin Lightning poimi Smithin takaisin organisaatioonsa waivers-listalta ja lähetti hänet Syracuse Crunchiin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Owen Sound Attack | OHL | 66 | 8 | 8 | 16 | 14 | 21 | 1 | 2 | 3 | 2 |
| 2011–2012 | Owen Sound Attack | OHL | 68 | 21 | 39 | 60 | 51 | 5 | 1 | 2 | 3 | 10 | U18 MM | 7 | 2 | 3 | 5 | 2 |
| 2012–2013 | Owen Sound Attack | OHL | 61 | 23 | 29 | 52 | 54 | 12 | 7 | 3 | 10 | 10 |
| 2013–2014 | Owen Sound Attack | OHL | 40 | 26 | 22 | 48 | 37 | – | – | – | – | – |
|  | London Knights | OHL | 29 | 11 | 16 | 27 | 10 | 9 | 3 | 9 | 12 | 9 |
| 2014–2015 | Texas Stars | AHL | 68 | 10 | 17 | 27 | 38 | – | – | – | – | – |
| 2015–2016 | Texas Stars | AHL | 65 | 13 | 13 | 26 | 24 | 3 | 0 | 0 | 0 | 2 |
|  | Idaho Steelheads | ECHL | 4 | 1 | 3 | 4 | 2 | – | – | – | – | – |
| 2016–2017 | Dallas Stars | NHL | 17 | 3 | 3 | 6 | 21 | – | – | – | – | – |
|  | Texas Stars | AHL | 53 | 12 | 21 | 33 | 44 | – | – | – | – | – |
| 2017–2018 | Dallas Stars | NHL | 46 | 6 | 5 | 11 | 17 | – | – | – | – | – |
| 2018–2019 | Dallas Stars | NHL | 14 | 2 | 1 | 3 | 0 | – | – | – | – | – |
|  | Providence Bruins | AHL | 47 | 16 | 24 | 40 | 32 | 2 | 0 | 0 | 0 | 0 |
|  | Boston Bruins | NHL | 3 | 0 | 0 | 0 | 0 | – | – | – | – | – |
| 2019–2020 | Syracuse Crunch | AHL | 50 | 22 | 18 | 40 | 50 | – | – | – | – | – |
|  | Tampa Bay Lightning | NHL | 3 | 1 | 0 | 1 | 4 | – | – | – | – | – |
| 2020–2021 | Tampa Bay Lightning | NHL | 5 | 0 | 3 | 3 | 11 | – | – | – | – | – |
|  | Syracuse Crunch | AHL | 3 | 3 | 3 | 6 | 7 | – | – | – | – | – |
| 5 kautta | yhteensä | NHL | 88 | 12 | 12 | 24 | 53 | – | – | – | – | – |
| 6 kautta | yhteensä | AHL | 286 | 76 | 96 | 172 | 195 | 5 | 0 | 0 | 0 | 2 |

Lähteet
-------

* Gemel Smith Eurohockey-sivustolla (englanniksi)
* Gemel Smith *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12  Gemel Smith *EliteProspects*. Viitattu 20.1.2018. (englanniksi)
2. ↑  Knights acquire Smith; trade Platzer & Centorame *London Knights*.  8.1.2014. Viitattu 20.1.2018. (englanniksi)
3. ↑  Dallas Stars Sign Forward Gemel Smith to Three-Year, Entry-Level Contract *Dallas Stars*.  31.5.2014. Viitattu 20.1.2018. (englanniksi)
4. ↑  Dallas Stars recall forward Gemel Smith from Texas *Dallas Stars*.  21.10.2016. Viitattu 20.1.2018. (englanniksi)
5. ↑  Bobrovsky stops 32 shots, Blue Jackets beat Stars 3–0 *CBS Sports*.  22.10.2016. Viitattu 20.1.2018. (englanniksi)
6. 1 2  Gemel Smith game logs *National Hockey League*. Viitattu 20.1.2018. (englanniksi)
7. ↑  Dallas Stars re-sign Gemel Smith to a one-year contract *Dallas Stars*.  11.7.2017. Viitattu 20.1.2018. (englanniksi)
8. ↑  Stars sign forward Gemel Smith to one-year contract  3.8.2018. Dallas Stars. Viitattu 14.4.2022. (englanniksi)
9. ↑  Bruins Announce Transactions  6.12.2022. Boston Bruins. Viitattu 14.4.2022. (englanniksi)
10. ↑  Providence Bruins 2018-2019 EliteProspects. Viitattu 14.4.2022. (englanniksi)
11. ↑  Lightning sign forward Gemel Smith to one-year, two-way contract  8.7.2019. Tampa Bay Lightning. Viitattu 14.4.2022. (englanniksi)
12. ↑  Lightning re-sign forwards Mitchell Stephens, Gemel Smith  7.10.2020. Tampa Bay Lightning. Viitattu 14.4.2022. (englanniksi)
13. ↑  Lightning re-sign forward Gemel Smith to two-year contract  23.7.2021. Tampa Bay Lightning. Viitattu 14.4.2022. (englanniksi)
14. ↑  Red Wings claim Gemel Smith from Tampa Bay  19.1.2022. Detroit Red Wings. Viitattu 14.4.2022. (englanniksi)
15. ↑  Finally teammates, Gemel, Givani Smith play on same line for Red Wings  15.2.2022. National Hockey League. Viitattu 14.4.2022. (englanniksi)
16. ↑  Lightning Round: Tampa Bay re-claims Gemel Smith off waivers  20.2.2022. rawcharge.com.  Arkistoitu 18.3.2022. Viitattu 14.4.2022. (englanniksi)